ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029868

ขอให้แก้ไขปัญหาเสียงดังรบกวนจากการเร่งเครื่องรถจักรยานยนต์ บริเวณ(ไม่มีชื่อหมู่บ้านและบ้านเลขที่) ซอยเสรีไทย 35 แขวงบึงกุ่ม เขตบึงกุ่ม กรุงเทพมหานคร จุดสังเกต อยู่ห่างจาก อุโบ (สุสานของชาวแขก)  (ระบุตามที่ผู้ร้องแจ้ง) ระยะทางประมาณ 100 เมตร จะพบบ้านหลังดังกล่าวที่มีต้นมะขามเทศปลูกอยู่ เนื่องจากผู้ร้องแจ้งว่า บริเวณดังกล่าวเป็นลักษณะบ้านเช่า จำนวน 1ชั้น จะทำการจอดรถยนต์ Toyota Wish สีบรอนซ์ดำ เพื่อขายอะไหล่ บริเวณในบ้านและหน้าบ้าน โดยมีเจ้าของบ้าน(ทราบชื่อเล่น) อายุ 50 กว่าปี ส่วนสูงประมาณ 150-160 เซนติเมตร รูปร่างสมส่วน ผิวสีแทน และ มีบุตรชายเจ้าของบ้าน (ทราบชื่อเล่น) อายุ 20 กว่าปี สูงประมาณ 160 เซนติเมตร รูปร่างสมส่วน ผิวสีดำแดง ได้นำพากลุ่มบุคคลที่เป็นวัยรุ่นมาทำการซ่อมรถ และเร่งเครื่องรถจักรยานยนต์ ตั้งแต่ช่วงเวลา 21.00 น. จนถึง 24.00 น. เป็นประจำทุกวัน เว้นแต่กรณีวันที่ฝนตก ประสบปัญหามาเป็นระยะเวลา 2เดือน เบื้องต้นผู้ร้องเคยแจ้งเรื่องไปยังเจ้าหน้าที่ตำรวจสายตรวจ สถานีตำรวจนครบาลบึงกุ่ม หลายครั้งแล้ว ทางเจ้าหน้าที่ตำรวจชี้แจ้งว่า รับเรื่องไว้แล้วเดี๋ยวจะทำการตรวจสอบให้  ประกอบกับผู้ร้องแจ้งว่า กลุ่มบุคคลดังกล่าว มีการพกอาวุธปืนด้วย และเคยพกอาวุธไปข่มขู่บุคคลอื่น ส่งผลให้ผู้ร้องได้รับความเดือดร้อนเป็นอย่างมากจึงประสงค์ให้หน่วยงานที่เกี่ยวข้องแก้ไขปัญหาดังกล่าวเพื่อบรรเทาความเดือดร้อนให้แก่ผู้ร้องต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata